Publication: Magyar Közlöny
Issue: MK-2001-128 (Year: 2001, Number: 128)
Era: 1990-2004
Section: 73. § A jövedéki adóról és a jövedéki termékek forgalmazásának különös szabályairól szóló 1997. évi CIII. törvény (a továbbiakban: Jöt.) 36. §-ának (1)—(2) bekezdése
Paragraph Index: 480

(6) Az Szja tv. 3. §-a a következő 73. ponttal egészül ki: [E törvény alkalmazásában az egyes fogalmak jelentése a következő:] „73. Lakás: az ingatlan-nyilvántartásban lakóház vagy lakás megnevezéssel nyilvántartott, vagy ilyenként feltüntetésre váró építmény, valamint az építési engedély szerint lakóház céljára létesülő építmény, ha készültségi foka a szerkezetkész állapotot (elkészült és ráépített tetőszerkezet) eléri, továbbá az ingatlan-nyilvántartásban tanyaként feltüntetett földrészleten lévő lakóház.”

Source: https://magyarkozlony.hu/hivatalos-lapok/1a8131766629c8772fdb9bc456a72f8ff955c3bf/dokumentumok/624a4b0d679d492b4645014b7d1d02c59650b8c7/letoltes